Peterburi tee 49B näol on tegemist kaasaegse tootmishoonega. Hoone asukoht, st lähedus Lasnamäe elupiirkonnale, on oluliseks eeliseks personali leidmisel ja hoidmisel. Konkurents tööjõuturul paneb tööandjaid pingutama ning rajama oma ärid töötajaile lähemale. Kuna hoone asub Peterburi teest veidi eemal, on hoone ümbrus sellevõrra rahulikum ja välismüra vähem. Maja on kavandatud ettevõtetele, kes vajavad kaasaegseid ning energiatõhusaid tootmis- ja laopindu.
12000m2 suuruse üüripinnaga hoone ankurüürnikuks on elektroonikatehas. Lao- ja tootmispinda on majas pakkuda veel ca 3500 m2 (1903 m2 ja 1588 m2). Ruumide puhaskõrgus on 6 meetrit ning laeni 8 meetrit. Tõstetud põrand muudab veokitele laadimise väga mugavaks. Põranda kandevõime on 5000 kg/m2. Laes on LED-valgustus.
Lisaks tootmis- ja laopindadele on hoonesse kavandatud ka büroo- või äripinnad (kokku umbes 620 m2). Nagu Peterburi 47 äri- ja büroohoones, on ka siin tänu tõhusale jahutus- ja ventilatsioonisüsteemile hea sisekliima. Selleski hoones on kolmekordse klaasiga energiatõhusad aknad ning siseruumides vaikne. Ruumid on väga avarad suuresti tänu 3 meetri kõrgusele laele.